Λυσίου *Ὑπέρ Μαντιθέου*

Προοίμιο Παράγραφος 3

*Ἀξιῶ δέ͵ ὦ βουλή͵ ἐὰν μὲν τοῦτο μόνον ὑμῖν ἐπιδείξω͵ ὡς εὔνους εἰμὶ τοῖς καθεστηκόσι πράγμασι καὶ ὡς ἠνάγκασμαι τῶν αὐτῶν κινδύνων μετέχειν ὑμῖν͵ μηδέν πώ μοι πλέον εἶναι· ἐὰν δὲ φαίνωμαι καὶ περί τὰ ἄλλα μετρίως βεβιωκὼς καὶ πολὺ παρὰ τὴν δόξαν καὶ (παρὰ) τοὺς λόγους τοὺς τῶν ἐχθρῶν͵ δέομαι ὑμῶν ἐμὲ μὲν δοκιμάζειν͵ τούτους δὲ ἡγεῖσθαι χείρους εἶναι. Πρῶτον δὲ ἀποδείξω ὡς οὐχ ἵππευον οὔδ΄ ἐπεδήμουν ἐπὶ τῶν τριάκοντα͵ οὐδὲ μετέσχον τῆς τότε πολιτείας.*

Έχω την αξίωση, κύριοι Βουλευτές, εάν μεν αυτό μόνο αποδείξω σε σας, ότι δηλαδή διάκειμαι φιλικά προς την παρούσα πολιτική κατάσταση και ότι έχω αναγκαστεί να συμμετέχω στους ίδιους κινδύνους με σας να μην υπάρχει ακόμα καμία ωφέλεια για μένα· εάν όμως αποδειχθώ ότι και ως προς τα άλλα έχω ζήσει με μετριοπάθεια και εντελώς αντίθετα προς όσα λένε και νομίζουν οι εχθροί μου, σας παρακαλώ από τη μια μεριά να επικυρώσετε την εκλογή μου, αυτούς από την άλλη να τους θεωρείτε χειρότερους. Και πρώτα θα αποδείξω ότι δεν ανήκα στην τάξη των ιππέων, ούτε βρισκόμουν εδώ την περίοδο των Τριάκοντα τυράννων, ούτε συμμετείχα στο τότε πολίτευμα.

**Χρονικές αντικαταστάσεις**

* ***ἀξιῶ****, ἠξίουν, ἀξιώσω, ἠξίωσα, ἠξίωκα, ήξιώκειν*
* *ἐπιδεικνύω,****ἐπιδείξω****, ἐπιδεδειχώς ὦ*
* ***εἰμί****, ἦ/ἦν, ἒσομαι, ἐγενόμην, γέγονα, ἐγεγόνειν*
* *καθισταμένοις, καταστησομένοις/κατασταθησομένοις, καταστησαμένοις/ καταστᾶσι/ κατασταθεῖσι,****καθεστηκόσι****, καθεστῶσι*
* *ἀναγκάζομαι, ἠναγκαζόμην, ἀναγκασθήσομαι, ἠναγκάσθην,****ἠνάγκασμαι****, ἠναγκάσμην*
* ***μετέχειν****, μεθέξειν/μετασχήσειν, μετασχεῖν, μετεσχηκέναι*
* ***εἶναι****, ἒσεσθαι, γενέσθαι, γεγονέναι*
* ***φαίνωμαι****, φήνωμαι /φανθῶ/ φανῶ, πεφηνώς ὦ/πεφασμένος ὦ*
* *ζῶν, ζήσων/ζησόμενος/βιωσόμενος, ζήσας/βιούς,****βεβιωκώς***
* ***δέομαι****, ἐδεόμην, δεήσομαι, δεηθήσομαι, ἐδεησάμην, ἐδεήθην, δεδέημαι, ἐδεδεήμην*
* ***δοκιμάζειν****, δοκιμάσειν, δοκιμᾶσαι, δεδοκιμακέναι*
* ***ἡγεῖσθαι****, ἡγήσεσθαι/ἡγηθήσεσθαι, ἠγήσασθαι, ἡγηθῆναι, ἡγῆσθαι*
* ***εἶναι****, ἒσεσθαι, γενέσθαι, γεγονέναι*
* *ἀποδείκνυμι/ ἀποδεικνύω, ἀπεδείκνυν/ἀπεδείκνυον,****ἀποδείξω****, ἀπέδειξα, ἀποδέδειχα, ἀπεδεδείχειν*
* *ἱππεύω,****ἳππευον****, ἱππεύσω, ἳππευσα, ἳππευκα, ἱππεύκειν*
* *ἐπιδημῶ,****ἐπεδήμουν****, ἐπιδημήσω, ἐπεδήμησα, ἐπιδεδήμηκα, ἐπεδεδημήκειν*
* *μετέχω, μετεῖχον, μεθέξω/μετασχήσω,****μετέσχον****, μετέσχηκα, μετεσχήκειν*

**Εγκλιτικές αντικαταστάσεις**

* ***ἀξιῶ****, ἀξιῶ, ἀξιοῖμι/ἀξιοίην,*(*ἀξιοῦν, ἀξιῶν*)
* *ἐπέδειξα,****ἐπιδείξω****, ἐπιδείξαιμι,*(*ἐπιδεῖξαι, ἐπιδείξας*)
* ***εἰμί****, ὦ, εἲην,*(*εἶναι, ὢν*)
* ***ἠνάγκασμαι****, ἠναγκασμένος ὦ, ἠναγκασμένος εἲην,*(*ἠναγκάσθαι, ἠναγκασμένος*)
* ***φαίνομαι****, φαίνωμαι, φαινοίμην,*(*φαίνεσθαι, φαινόμενος*)
* ***δέομαι****, δέωμαι, δεοίμην,*(*δεῖσθαι, δεόμενος*)
* ***ἀποδείξω****, ἀποδείξοιμι,*(*ἀποδείξειν, ἀποδείξων*)
* ***μετέσχον****, μετάσχω, μετάσχοιμι,*(*μετασχεῖν, μετασχών*)

**Συντακτική ανάλυση**

***ἀξιῶ δέ͵ ὦ βουλή͵ μηδέν πώ μοι πλέον εἶναι*:**Κύρια πρόταση

***ἀξιῶ*:**ρήμα/***ἐγώ*(*ενν.*):**υποκείμενο/ ***εἶναι*:**αντικείμενο, τελικό απαρέμφατο, με υποκείμενο ***μηδέν***(ετεροπροσωπία).

***πλέον*:**επιθετικός προσδιορισμός στο ***μηδέν.***

***μοι*:**δοτική προσωπική κτητική στο ***εἶναι.***

***πώ*:**επιρρηματικός προσδιορισμός του χρόνου στο ***εἶναι .***

***ὦ βουλή*:**κλητική προσφώνηση.

***ἐὰν μὲν τοῦτο μόνον ὑμῖν ἐπιδείξω*:**Δευτερεύουσα επιρρηματική υποθετική πρόταση ως επιρρηματικός προσδιορισμός της προϋπόθεσης στο ***μηδέν πώ μοι πλέον εἶναι*** της κύριας πρότασης που προηγείται. Εκφράζει το προσδοκώμενο. Η απόδοση είναι εξαρτημένη (*μηδέν εἶναι*). (**Υπόθεση:***ἐὰν ἐπιδείξω* **Απόδοση:***μηδέν ἒστω*).

***ἐπιδείξω*:**ρήμα***/ ἐγώ*(*ενν.*):**υποκείμενο***/τοῦτο*:**άμεσο αντικείμενο /***ὑμῖν*:**έμμεσο αντικείμενο.

***μόνον*:**κατηγορηματικός προσδιορισμός στο ***τοῦτο.***

***ὡς εὔνους εἰμὶ τοῖς καθεστηκόσι πράγμασι*:**Δευτερεύουσα ονοματική ειδική πρόταση ως επεξήγηση στο ***τοῦτο*** της δευτερεύουσας επιρρηματικής υποθετικής πρότασης που προηγείται.

***εἰμὶ*:**ρήμα***/ ἐγώ*(*ενν.*):**υποκείμενο/***εὔνους*:**κατηγορούμενο στο ***ἐγώ*(*ενν.*)** μέσω του συνδετικού ρήματος ***εἰμί.***

***πράγμασι*:**δοτική αντικειμενική στο ***εὔνους.***

***τοῖς καθεστηκόσι*:**επιθετική μετοχή με υποκείμενο το άρθρο της ***τοῖς*** ως επιθετικός προσδιορισμός στο ***πράγμασι.***

***καὶ ὡς ἠνάγκασμαι τῶν αὐτῶν κινδύνων μετέχειν ὑμῖν*:**Δευτερεύουσα ονοματική ειδική πρόταση ως επεξήγηση στο ***τοῦτο*** της δευτερεύουσας επιρρηματικής υποθετικής πρότασης που προηγείται.

***ἠνάγκασμαι*:**ρήμα***/ ἐγώ*(*ενν.*):**υποκείμενο/ ***μετέχειν*:**αντικείμενο, τελικό απαρέμφατο, με υποκείμενο ***ἐγώ*(*ενν.*)** (ταυτοπροσωπία)/***κινδύνων*:**άμεσο αντικείμενο στο ***μετέχειν*** /***ὑμῖν*:**έμμεσο αντικείμενο στο ***μετέχειν.***

***τῶν αὐτῶν*:**επιθετικός προσδιορισμός στο***κινδύνων***δυνάμει του άρθρου.

***ἐὰν δὲ φαίνωμαι καὶ περί τὰ ἄλλα μετρίως βεβιωκὼς καὶ πολὺ παρὰ τὴν δόξαν καὶ (παρὰ) τοὺς λόγους τοὺς τῶν ἐχθρῶν*:**Δευτερεύουσα επιρρηματική υποθετική πρόταση ως επιρρηματικός προσδιορισμός της προϋπόθεσης στο ***δέομαι δοκιμάζειν καὶ ἡγεῖσθαι*** της κύριας πρότασης που ακολουθεί. Εκφράζει το προσδοκώμενο. Η απόδοση είναι εξαρτημένη (*ἐμέ μέν δοκιμάζειν, τούτους δὲ ἡγεῖσθαι*). (**Υπόθεση:***ἐὰν φαίνωμαι* **Απόδοση:***δοκιμάζετέ με καὶ ἡγεῖσθε*).

***φαίνωμαι*:**ρήμα/***ἐγώ*(*ενν.*):**υποκείμενο/ ***βεβιωκὼς*:**κατηγορηματική μετοχή με υποκείμενο ***ἐγώ***ως κατηγορούμενο στο υποκείμενό της από το ***φαίνωμαι.***

***περί τὰ ἄλλα*:**εμπρόθετος επιρρηματικός προσδιορισμός της αναφοράς στο***βεβιωκὼς.***

***μετρίως*:**επιρρηματικός προσδιορισμός του τρόπου στο***βεβιωκὼς.***

***παρὰ τὴν δόξαν καὶ (παρὰ) τοὺς λόγους*:**εμπρόθετοι επιρρηματικοί προσδιορισμοί της εναντίωσης στο ***βεβιωκὼς.***

***τοὺς τῶν ἐχθρῶν*:**επιθετικός προσδιορισμός στο ***τοὺς λόγους*** δυνάμει του άρθρου.

***πολὺ*:**επιρρηματικός προσδιορισμός του ποσού στο ***παρὰ τὴν δόξαν καὶ (παρὰ) τοὺς λόγους.***

***δέομαι ὑμῶν ἐμὲ μὲν δοκιμάζειν͵ τούτους δὲ ἡγεῖσθαι χείρους εἶναι*:**Κύρια πρόταση

***δέομαι*:**ρήμα/ ***ἐγώ*(*ενν.*):**υποκείμενο***/ὑμῶν*:**έμμεσο αντικείμενο/ ***μὲν δοκιμάζειν -δὲ ἡγεῖσθαι*:**άμεσα αντικείμενα, τελικά απαρέμφατα, με υποκείμενο ***ὑμᾶς*(*ενν.*)** (ετεροπροσωπία)/***ἐμὲ*:**αντικείμενο στο***δοκιμάζειν/εἶναι*:**αντικείμενο στο ***ἡγεῖσθαι***, ειδικό απαρέμφατο, με υποκείμενο***τούτους***(ετεροπροσωπία)/ ***χείρους*:**κατηγορούμενο στο ***τούτους*** μέσω του συνδετικού ρήματος ***εἶναι.***

***πρῶτον δὲ ἀποδείξω*:**Κύρια πρόταση

***ἀποδείξω*:**ρήμα/ ***ἐγώ*(*ενν.*):**υποκείμενο.

***πρῶτον*:**επιρρηματικός προσδιορισμός του χρόνου στο ***ἀποδείξω.***

***ὡς οὐχ ἵππευον*:**Δευτερεύουσα ονοματική ειδική πρόταση ως αντικείμενο του ***ἀποδείξω*** της κύριας πρότασης που προηγείται.

***ἵππευον*:**ρήμα/ ***ἐγώ*(*ενν.*):**υποκείμενο.

***οὔδ΄ ἐπεδήμουν ἐπὶ τῶν τριάκοντα*:**Δευτερεύουσα ονοματική ειδική πρόταση ως αντικείμενο του ***ἀποδείξω*** της κύριας πρότασης που προηγείται.

***οὔδ’ ἐπεδήμουν*:**ρήμα/ ***ἐγώ*(*ενν.*):**υποκείμενο.

***ἐπὶ τῶν τριάκοντα*:**εμπρόθετος επιρρηματικός προσδιορισμός του χρόνου στο ***οὔδ’ἐπεδήμουν.***

***οὐδὲ μετέσχον τῆς τότε πολιτείας*:**Δευτερεύουσα ονοματική ειδική πρόταση ως αντικείμενο του ***ἀποδείξω*** της κύριας πρότασης που προηγείται.

***οὐδὲ μετέσχον*:** ρήμα/ ***ἐγώ*(*ενν.*):**υποκείμενο/***πολιτείας*:**αντικείμενο.

***τῆς τότε*:**επιθετικός προσδιορισμός στο***πολιτείας*** δυνάμει του άρθρου.

**Ερμηνευτικά Σχόλια**

* Ο Μαντίθεος ζητά από τους βουλευτές, αφού τον ακούσουν και πειστούν για την αθωότητά του, να εγκρίνουν τη βουλευτική του εκλογή.
* Τέλος, κλείνει το προοίμιο αναφέροντας συνοπτικά το κατηγορητήριο και λέγοντας πως θα προσπαθήσει να αποδείξει τα εξής:
1. Ότι δεν υπηρέτησε ως ιππέας την περίοδο των τριάκοντα (οὐχ ἵππευον)
2. Ότι απουσίαζε εκείνο το διάστημα από την Αθήνα (οὐδ’ ἐπεδήμουν)
3. Ότι δεν έλαβε ποτέ μέρος στο ολιγαρχικό καθεστώς (οὐδὲ μετέσχον τῆς τότε πολιτείας)

**Με το προοίμιο πετυχαίνονται:**

1. η ***πρόσεξις***, εφόσον ο Μαντίθεος πρωτοτυπεί εκφράζοντας ευγνωμοσύνη προς τους κατηγόρους του και έτσι κερδίζει την προσοχή των βουλευτών,
2. η ***εύνοια***, διότι εκφράζει μεγάλη εμπιστοσύνη στον εαυτό του και αναφέρεται σε θέματα που αφορούν στην συμμετοχή του στους δημοκρατικούς αγώνες των Αθηναίων,
3. και η ***ενημέρωση*** (κατατόπιση), εφόσον στο τέλος αναφέρεται συνοπτικά στο κατηγορητήριο λέγοντας πως στη συνέχεια θα ανασκευάσει τις κατηγορίες, ζητώντας παράλληλα από τους βουλευτές την έγκριση της βουλευτικής του εκλογής.

Σημεία στα οποία φαίνεται η **εύνοια**:

* *εὔνους εἰμὶ τοῖς καθεστηκόσι πράγμασι*
* *ἠνάγκασμαι τῶν αὐτῶν κινδύνων μετέχειν ὑμῖν*
* *περὶ τὰ ἄλλα μετρίως βεβιωκὼς*

Σημεία στα οποία φαίνεται η **ενημέρωση**:

* *οὐχ ἵππευον*
* *οὐδ’ ἐπεδήμουν ἐπὶ τῶν τριάκοντα*
* *οὐδὲ μετέσχον τῆς τότε πολιτείας*

Για την ανάληψη βουλευτικού ή άλλων ανώτατων αξιωμάτων οι υποψήφιοι έπρεπε:

* να ήταν γνήσιοι Αθηναίοι πολίτες
* να είχαν τη νόμιμη ηλικία
* να είχαν εκπληρώσει όλες τις υποχρεώσεις απέναντι στην πατρίδα, τους θεούς και τους γονείς
* και ο τρόπος ζωής τους να ήταν άμεμπτος και αψεγάδιαστος